કોઈ પણ સંગઠનનો મુળભુત નીયમ છે કે બહુમત કહે તેમ નિર્ણય લેવાય. તો સમાજના વીશાળ બહુમત દ્વારા લીધેલ નીર્ણયનું પાલન કરાવવા કેમ સતપંથીઓને નથી કહેતા? કેમ તેઓને નથી કહેતા કે માંડવી હોસ્ટલ એ સમાજની માલીકીની છે. માંડવી હોસ્ટેલના ઉદઘાટન વખતે પાટીદાર સંદેશમાં પણ અહેવાલો છપાયેલ છે. તો સત્ય હકીકત કેમ લોકો સામે નથી મુકતા? પાટીદાર સંદેશ એક જાગૃત પત્રીકા છે એવું તમે માનો છો, તો સાચી હકીકત કેમ નથી લોકો સામે મુકતા? સતપંથને નુકસાન થશે, એટલા માટે ને….? સતપંથના શ્રી રતનશી લાલજી વેલાણી જેવા સમાજ વીરોધી ત્તવો અને તેમને સાથ આપનાર લોકો, જેવા કે રવીલાલ કેશરા, શામજી નારણ, મેઘજી જેઠા, શીવદાસ ગોવિંદ, કેશુ પારસીયા, રેવાલાલ પાટીદાર, દેવજી માવજી, વગેરેને કેમ નથી કેહતા કે માડવી હોસ્ટેલ મુદ્દા પર તમે તદ્દન ખોટા છો? જો તમે એક જવાબદાર પત્રીકા તરીકે પોતાને ગણાવતા હો, તો શા માટે સાચી વાત લોકોને નથી કહેતા. અને માત્ર સુમેળ સમાધાનની વાત કરો છો. સુમેળ સમાધાન, સમાજની મીલકત ચોરનાર ચોરો સાથે કરવાની ભલામણ, એજ વ્યક્તિ કરે જે ચોરો સાથે ભળેલો હોય. શું આ નથી લાગતી શામજીભાઈની મુળ રમત?